Publication: Magyar Közlöny
Issue: MK-2008-27 (Year: 2008, Number: 27)
Era: 2004-2010
Section: nyilvántartása tekintetében a 18/1998. (VI. 3.) NM rendeletben, illetve az Országos Korányi TBC és Pulmonológiai
Paragraph Index: 492

d) A védõoltási tanácsadóban felül kell vizsgáltatni azoknak a 6 éves kisgyermekeknek a pertussis komponensre vonatkozó tartós kontraindikációját, akiket korábban Di-Te Forte oltóanyaggal oltottak. Kórismézett kontraindikáció esetén a kisgyermekeket a védõoltási tanácsadó szakorvosa által ajánlott oltóanyagokkal kell emlékeztetõ oltásban részesíteni. Az oltóanyago(ka)t a kontraindikációt igazoló védõoltási tanácsadó igényli az ÁNTSZ regionális intézetétõl. III. Egyadagos kiszerelésû morbilli-mumpsz-rubeola (MMR) trivalens oltóanyaggal kell oltani a 15 hónapos korukat betöltött kisgyermekeket. B) KAMPÁNYOLTÁSOK Iskolai kampányoltások Az életkorhoz kötött kötelezõ oltásokat 11 éves kortól iskolai oltások keretében kell elvégezni. Bár számos elõnye van a folyamatos oltásnak, ennek ellenére 11–14 éves korban a gyermekek sokkal eredményesebben utolérhetõk iskolában, mint egyedileg. Ugyanakkor kampányoltás keretében egy közösség számára rövid idõn belül lehet biztosítani a megfelelõ védettséget, s ennek igen nagy jelentõsége van. A kampányoltások iskolai osztályokra és nem a tanulói életkorokra vonatkoznak. A megadott iskolai osztályon kívüli (alsóbb osztályokban) tanulók csak abban az esetben oltandók, ha igen nagy valószínûséggel feltételezhetõ, hogy sohasem érik el az oltásra kijelölt iskolai osztályt (pl. az általános iskola III. osztályába járó 14 éves gyermek hepatitis B ellen oltandó, hiszen joggal feltételezhetõ, hogy idõközben kimarad az iskolából). Az alábbi, életkorhoz kötötten kötelezõ védõoltásokat kampányoltások keretében kell végezni:

Source: https://magyarkozlony.hu/hivatalos-lapok/d8cdd5c43248697cd570e6add76a196212ba4648/dokumentumok/d54c5b31dfd787b13bb8ae327268a0f4ffbc288a/letoltes